text: Fredericia politis historie
  28 januar 2013 kl. 14.36
  Fhv. politiinspektør Steen Jørgensen fortalte anekdoter fra tre århundreders politi i Fredericia. Han har netop udgivet en bog om lokalpolitiets historie.
  Mandag mødte han en del af sine læsere på Fredericia Bibliotek, hvor han fortalte en række små anekdoter fra byens kriminalhistorie.
  Steen Jørgensen var i en årrække chef for ordenspolitiet i fæstningsbyen. Men han har gravet mange historier frem om ordenshåndhæverne helt fra 1650 og frem til politireformen i 2007, hvor Fredericia Politi blev nedlagt.
  Fredericia er i dag en del af Sydøstjyllands Politi.
  Næste mandag holder biblioteket et andet arrangement med en lokal forfatter. Det er Leif Jacobsen, som vil fortælle anden del om sin ungdoms færden i og omkring Danmarksgade i 1958-68.
  